ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006294 

ขอให้ตรวจสอบการขออนุญาตในการประกอบกิจการและแก้ไขปัญหาเหตุเดือดร้อนรำคาญเสียงดังรบกวนและกลิ่นเหม็นรบกวน จากการประกอบกิจการ   ภายในซอยสุคนธสวัสดิ์18 แขวงลาดพร้าว เขตลาดพร้าว กรุงเทพมหานคร จุดสังเกต บริษัทฯดังกล่าว อยู่ใกล้กับโรงเรียนสตรีวิทยา 2 ลักษณะเป็นบ้านสีขาว 2 ชั้น หลังคาสีฟ้าและสีน้ำเงิน โดยเมื่อปี พ.ศ. 2555 มีบุคคลเพศชาย (ทราบชื่อเล่น ไม่ทราบนามสกุล) อายุประมาณ 60 ปี (ส่วนสูงไม่ทราบแน่ชัด) รูปร่างผอม มาเช่าบ้านหลังดังกล่าว เพื่อประกอบกิจการกำจัดปลวกแมลง โดยจะมีลูกจ้าง (ไม่ทราบชื่อ-นามสกุล และรูปพรรณสัณฐาน)  จำนวนประมาณ 10 คน ทำงานกับบริษัทฯดังกล่าว โดยลักษณะการประกอบกิจการ ที่ทำให้เกิดเสียงดัง คือ จะมีเสียงดังในขณะที่มีขนย้ายยาฆ่าแมลง ยากำจัดปลวก เพื่อนำออกไปจำหน่าย เป็นประจำทุกวัน และมีการพูดคุยกันส่งเสียงดังก้องไปทั่วบริเวณ โดยจะส่งเสียงดัง ตั้งแต่เวลาประมาณ 06.30-10.00 น. เป็นประจำทุกวัน อีกทั้งจะมีการติดเครื่องยนต์รถ ทำให้มีกลิ่นเหม็นจากควันท่อไอเสีย รวมถึงพนักงานกลุ่มดังกล่าวมีการสูบบุหรี่ ทำให้มีกลิ่นเหม็นรบกวนเป็นอย่างมาก ซึ่งควันก็จะลอยเข้ามาในบ้านของผู้ร้อง ประกอบกับ จะมีการล้างอุปกรณ์ที่ใช้ ลงท่อระบายน้ำ อาทิเช่น ล้างกรงดักหนู ซึ่งเสี่ยงต่อเชื้อโรค และจะมีการล้างถังสารเคมี ลงท่อระบายน้ำด้วย และบางครั้งก็จะมีการพ่นสารเคมี กำจัดแมลง ในบริเวณบริษัท ส่งผลให้ประชาชนในพื้นที่จำนวนหลายหลังคาเรือน   ได้รับความเดือดร้อนมาตั้งแต่ช่วงต้นปีพ.ศ. 2564 จนถึง ปัจจุบัน(วันที่ 15 กุมภาพันธ์ 2566)  และ เมื่อวันที่ 27 ธันวาคม 2565 (ไม่ทราบเวลาแน่ชัด) ผู้ร้องได้แจ้งเรื่องไปยังศูนย์เรื่องราวร้องทุกข์ กรุงเทพมหานคร หมายเลขสายด่วน 1555  แต่ยังไม่มีความคืบหน้าแต่อย่างใด จึงประสงค์ให้หน่วยงานที่เกี่ยวข้องตรวจสอบการขออนุญาตในการประกอบกิจการและแก้ไขปัญหาเหตุเดือดร้อนรำคาญเสียงดังรบกวนและกลิ่นเหม็นรบกวนของบริษัทดังกล่าว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata